## Odluka o koncesiji pomorskog dobra u svrhu gospodarskog korištenja luke posebne namjene - Brodogradilišta Lamjana

### NN 111/1999 (27.10.1999.), Odluka o koncesiji pomorskog dobra u svrhu gospodarskog korištenja luke posebne namjene - Brodogradilišta Lamjana

# VLADA REPUBLIKE HRVATSKE

Na temelju članka 28. stavka 3. Zakona o morskim lukama
(»Narodne novine«, broj 108/95), Vlada Republike Hrvatske
je na sjednici održanoj 21. listopada 1999. godine, donijela

## ODLUKU

### O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE - BRODOGRADILIŠTA LAMJANA

I.

Na temelju prijave na objavljeno javno prikupljanje ponuda za
dodjelu koncesije za gospodarsko korištenje luke posebne
namjene - Brodogradilišta Lamjana (»Narodne novine«,
broj 87/99) u skladu s Odlukom Vlade Republike Hrvatske i mišljenja
Stručnog tijela za ocjenu koncesija klasa: 342-01/98-01/1176
osnovanog sukladno članku 63. stavku 3. Pomorskog zakonika,
daje se društvu Brodoremont Zadar d.d., Zadar (u daljnjem
tekstu: Ovlaštenik), ovlaštenje za gospodarsko korištenje
luke posebne namjene - Brodogradilišta Lamjana.

Pomorsko dobro - lučko područje koje je predmet
ove Odluke u svrhu gospodarskog korištenja postojeće
luke posebne namjene - brodogradilišta koje je od značaja
za Republiku Hrvatsku, obuhvaća prostor:

*1. Kopneni dio:*

Granica kopnenog dijela započinje na rubu morske obale
na zem.č. 3061/1, u visini koordinatne točke M6,
te nastavljajući u smjeru sjeveroistoka siječe cestu
i izbija u visini koordinatne točke 16. Tu se granica lomi
prolazeći iza upravne zgrade izbija u visini koordinatne
točke 17, te nastavljajući rubom iskopa izbija u
visinu koordinatne točke 27 gdje, sijekući zemljani
put, završava u visini koordinatne točke M1.

Površina kopnenog dijela brodogradilišta Brodoremont
Mala Lamjana je 94 087 m2.

*2. Morski dio:*

Granica morskog dijela započinje u visini koordinatne točke
M1, te prolazeći kroz koordinatne točke od koordinatne
točke M2 do koordinatne točke M5 završava u
koordinatnoj točki M6, a što je označeno na
presliku situacije Brodoremont Lamjana k.o. Kali d.l. 5, 7, 8,
u mjerilu 1 : 1 000, te presliku katastarskog plana k.o.
Kali, d.l. 5, 7, 8 u mjerilu 1 : 2 904, odnosno prolazi koordinatnim
točkama.

Površina morskog dijela brodogradilišta Brodoremont
Mala Lamjana je 54 366 m2.

```

Točka 16 	Y=5516686,71 		X=4877959,50

Točka 17 	Y=5516744,07 		X=4877899,23

Točka 18 	Y=5516754,65 		X=4877907,63

Točka 19 	Y=5516759,96 		X=4877912,59

Točka 20 	Y=5516831,02 		X=4877828,23

Točka 21 	Y=5516932,60 		X=4877706,53

Točka 22 	Y=5517014,68 		X=4877609,79

Točka 23 	Y=5517137,92 		X=4877455,38

Točka 24 	Y=5517155,89 		X=4877461,74

Točka 25 	Y=5517164,67 		X=4877452,16

Točka 26 	Y=5517145,45 		X=4877444,92

Točka 27 	Y=5517080,92 		X=4877391,71

Točka M1 	Y=5517050,48 		X=4877367,20

Točka M2 	Y=5517031,01 		X=4877351,52

Točka M3 	Y=5516917,34 		X=4877367,32

Točka M4 	Y=5516596,66 		X=4877750,89

Točka M5 	Y=5516593,77 		X=4877884,54

Točka M6 	Y=5516622,57 		X=4877907,76
```

a što je označeno na presliku situacije Brodoremont
Lamjana k.o. Kali d.l. 5, 7, 8 u mjerilu 1 : 1 000, te presliku
katastarskog plana k.o. Kali, d.l. 5, 7, 8 u mjerilu 1 : 2 904,
a koji čine sastavni dio ove Odluke kao Prilog 1, a ne
objavljuju se u »Narodnim novinama«.

II.

Koncesija se daje u svrhu gospodarskog korištenja postojeće
luke posebne namjene - Brodogradilišta Lamjana.

Ovlaštenik se obvezuje da će pomorsko dobro koje ovom
Odlukom dobije na gospodarsko korištenje koristiti isključivo
za svoje posebne potrebe, odnosno da koristi zemljište -
pomorsko dobro i sve objekte podgradnje i nadgradnje navedene
na Položajnom nacrtu u mjerilu 1 : 2904, koji čini
sastavni dio ove Odluke kao Prilog 2, a ne objavljuje se u »Narodnim
novinama«, za obavljanje djelatnosti za koje je registriran.

Ovlaštenik ne može bez izričitog odobrenja Davatelja
koncesije prenositi na drugog bilo koje pravo koje stječe
koncesijom.

III.

Ovlaštenik je dužan gospodarski koristiti luku u skladu
s hrvatskim zakonima i podzakonskim aktima, te je dužan za
svaku eventualnu gradnju ili rekonstrukciju na lučkom području
u redovnoj proceduri ishoditi suglasnost Davatelja koncesije te
lokacijsku i građevinsku dozvolu.

IV.

Davatelj koncesije daje na korištenje pomorsko dobro navedeno
u točki II. ove Odluke na vremensko razdoblje od 32 godine
računajući od dana donošenja ove Odluke.

V.

Za korištenje pomorskog dobra navedenog u točki I.
ove Odluke Ovlaštenik se obvezuje da će uredno plaćati
davatelju koncesije godišnju naknadu.

Godišnja naknada koju Ovlaštenik plaća za korištenje
pomorskog dobra sastoji se iz dva dijela:

a) stalni dio u iznosu od 0,50 kuna po m2 zauzete površine
godišnje,

b) promjenjivi dio naknade u iznosu od 1% od godišnje dobiti
društva.

Navedena naknada plaća se na sljedeći način:

- stalni dio naknade plaća se od trenutka zaključivanja
Ugovora o koncesiji i to uvijek za tekuću godinu unaprijed,
a za godinu u kojoj je dana koncesija i za godinu u kojoj koncesija
ističe, razmjerno preostalim mjesecima korištenja;

- za početnu godinu stalnu naknadu koncesionar je dužan
uplatiti u roku od 45 dana, a za svaku narednu godinu do 1. ožujka
u tekućoj godini;

- promjenjivi dio naknade plaća se unatrag i to do 30. travnja
za proteklu godinu.

VI.

Na temelju ove Odluke ovlašćuje se ministar pomorstva,
prometa i veza da sklopi ugovore o koncesiji pomorskog dobra iz
točke I. ove Odluke, kojima će se detaljno urediti
ovlaštenja Davatelja koncesije, te prava i obveze Ovlaštenika,
posebice u odnosu na zaštitu okoliša, sigurnost plovidbe,
te održavanje i osiguranje luke.

VII.

Obvezuje se koncesionar da sukladno članku 6. i članku
7. stavku 1. Pravilnika o evidenciji i obilježavanju pojasa
pomorskog dobra dostave Povjerenstvu za granice nadležne
županije u roku od 4 mjeseca, od dana donošenja ove
Odluke, izrađen geodetski elaborat radi razgraničenja
pomorskog dobra i/ili dovođenja u sklad katastra zemljišta
i/ili zemljišnih knjiga sa stvarnim stanjem na terenu.

Ako Ovlaštenik u roku 30 dana od dana donošenja ove
Odluke ne potpiše Ugovor o koncesiji pomorskog dobra, gubi
sva prava određena ovom Odlukom.

VIII.

Ova Odluka stupa na snagu danom donošenja, a objavit će
se u »Narodnim novinama«.

Klasa: 934-01/99-01/11
Urbroj: 5030116-99-3
Zagreb, 21. listopada 1999.

Predsjednik
**mr. Zlatko Mateša,** v. r.

Odluka, NN 111/1999-1801